proxectonos/corpus_dominio_legal_administrativo_tmp huggingface dataset:
DECRETO 222/2000, do 13 de setembro, polo que se crea o conservatorio profesional de música de graos elemental e medio dependente do Concello de Vilagarcía de Arousa (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/09/2000

Segundo o disposto no artigo 31 do Estatuto de autonomía de Galicia, é competencia da Comunidade Autónoma galega a regulamentación e administración do ensino en toda a súa extensión, niveis e graos, modalidades e especialidades, e o artigo 1 do Decreto 213/1998, do 10 de xullo (DOG do 23 de xullo), establece que a Consellería de Educación e Ordenación Universitaria é o órgano da Administración da Comunidade Autónoma de Galicia ó que lle corresponden as ditas competencias.
Examinado o expediente promovido polo Concello de Vilagarcía de Arousa (Pontevedra), en solicitude de creación do conservatorio profesional de música de graos elemental e medio dependente do dito concello, para imparti-las ensinanzas de música que establece a Lei orgánica 1/1990, do 3 de outubro, de ordenación xeral do sistema educativo.
Tendo en conta os informes da Delegación Provincial da Consellería de Educación e Ordenación Universitaria de Pontevedra sobre o cumprimento efectivo, por parte do dito concello, dos requisitos mínimos que establece o Real decreto 389/1992, do 15 de abril, para os centros que impartan as ensinanzas artísticas regradas previstas no capítulo primeiro, título II da Lei orgánica 1/1990, do 3 de outubro, de ordenación xeral do sistema educativo, e que a estructura e planificación académica do centro se axusta ó disposto no Decreto 253/1993, do 29 de xullo (DOG do 25 de outubro), polo que se establece o currículo do grao elemental e do grao medio das ensinanzas de música e o acceso ós ditos graos.
En uso das atribucións conferidas pola Lei 1/1983, do 22 de febreiro, reguladora da Xunta e do seu presidente, por proposta do conselleiro de Educación e Ordenación Universitaria e logo de deliberación do Consello da Xunta de Galicia, na súa reunión do día trece de setembro de dous mil,
DISPOÑO:
Artigo 1º
Créase o conservatorio profesional de música de graos elemental e medio dependente do Concello de Vilagarcía de Arousa.
Artigo 2º
Neste conservatorio impartiranse as ensinanzas de música reguladas pola Lei orgánica 1/1990, do 3 de outubro, de ordenación xeral do sistema educativo, desenvolvidas no Decreto 253/1993, do 29 de xullo (DOG do 25 de outubro), polo que se establece o currículo de grao elemental e de grao medio das ensinanzas de música e o acceso ós ditos graos.
Artigo 3º
Este centro queda sometido ó réxime común docente dos conservatorios de musica e seralle de aplicación a normativa vixente sobre centros de ensinanzas artísticas.
Disposicións derradeiras
Primera.-Facúltase o conselleiro de Educación e Ordenación Universitaria para dicta-las medidas necesarias para o desenvolvemento deste decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, trece de setembro de dous mil.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
ORDE do 22 de febreiro de 2000 sobre ampliación da delegación de competencias da Consellería de Educación e Ordenación Universitaria nos delegados provinciais.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/02/2000

A Lei 30/1992, do 26 de novembro, de réxime xurídico das administracións públicas e do procedemento administrativo común, no seu artigo 13, modificado pola Lei 4/1999, establece a posibilidade de que os órganos das administracións públicas deleguen o exercicio das súas competencias noutros órganos da mesma administración.
A variedade e volume da actividade administrativa derivada das competencias que teñen atribuídas a Consellería de Educación e Ordenación Universitaria aconsella -para acadar unha maior racionalidade e eficacia administrativa- levar a cabo a delegación dalgunhas das funcións do seu titular en órganos deste departamento. Desconcentración que resultará beneficiosa tanto para a actuación desta Administración educativa coma para os administrados, de acordo cos principios recollidos no artigo 103.1º da Constitución española, que informan a actividade das administracións públicas.
Por todo iso, facendo uso das facultades conferidas polo artigo 43.3º da Lei 1/1983, do 22 de febreiro, reguladora da Xunta e do seu presidente, segundo a modificación introducida pola Lei 11/1988, do 20 de outubro,
DISPOÑO:
Artígo único.-Engádese ás competencias delegadas no artigo 3 da Orde do 21 de xuño do 1996, sobre delegacións de competencias en órganos da Consellería de Educación e Ordenación Universitaria, a facultade do recoñecemento de trienios e sexenios dos funcionarios pertencentes a corpos ou escalas adscritos a este departamento.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de febreiro de 2000.
Celso Currás Fernández
Conselleiro de Educación e Ordenación
Universitaria
ORDE do 28 de febreiro de 2000 pola que se regula o exercicio dos dereitos electorais do persoal ó servicio da Comunidade Autónoma de Galicia, nas eleccións xerais ó Congreso dos Deputados e ó Senado.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/02/2000

Convocadas eleccións xerais ó Congreso dos Deputados e ó Senado polo Real decreto 64/2000, do 17 de xaneiro, que terán lugar o vindeiro día 12 de marzo do ano que corre, é preciso adopta-las medidas oportunas para facilita-lo exercicio dos dereitos e deberes do persoal ó servicio desta Administración autonómica.
En consecuencia, en virtude do previsto nos artigos 28, 76, e 78 da Lei orgánica 5/1985, do 19 de xuño, do réxime electoral xeral, modificada polas leis orgánicas 1/1997, do 30 de maio, 3/1998, do 15 de xuño, e 8/1999, do 21 de abril, e no artigo 14 de Real decreto 421/1991, do 5 de abril, modificado polo Real decreto 563/1993, do 16 de abril, polo que se dictan normas reguladoras dos procesos electorais, e demais disposicións concordantes, esta consellería, de conformidade coas facultades que lle confire o artigo 13 da Lei 4/1988, do 26 de maio, da función pública de Galicia,
DISPÓN:
Primeiro.-O persoal ó servicio da Administración pública da Galicia que o día das eleccións non desfrute do seu descanso semanal terá dereito a un permiso retribuído de catro horas libres para exerce-lo seu dereito ó voto, sempre que a súa quenda de traballo, o día 12 de marzo de 2000, coincida polo menos en catro horas co tempo no que permanecerán abertas as mesas electorais.
Segundo.
1. O persoal nomeado presidente ou vocal de mesas electorais, e os que acrediten a súa condición de interventores, teñen dereito, durante o día da votación, a un permiso retribuído de xornada completa, se non desfrutan en tal data de descanso semanal, e a unha reducción da súa xornada de traballo de cinco horas o día inmediatamente posterior.
2. Os que acrediten a súa condición de apoderados teñen dereito a un permiso retribuído durante o día da votación, se non desfrutan nese día de descanso semanal.
Terceiro.-Os directores ou xefes de persoal das dependencias onde presta os seus servicios o persoal afectado por esta orde esixiranlle ó mencionado persoal os oportunos xustificantes expedidos polas mesas electorais de que foi exercido o seu dereito ó voto.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de febreiro de 2000.
Jaime Pita Varela
Conselleiro da Presidencia e Administración
Pública
RESOLUCIÓN do 23 de febreiro de 2000, da Dirección Xeral de Xustiza e Administración Local, pola que se emprazan os interesados no recurso contencioso-administrativo, de procedemento abreviado 27/2000, interposto por María del Carmen Félix Bermúdez.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/02/2000

Recibida providencia do Xulgado do Contencioso-Administrativo número tres da Coruña, pola que se reclama o expediente relativo ó recurso contencioso-administrativo, procedemento abreviado 27/2000, interposto por María del Carmen Félix Bermúdez, contra a Resolución do 25 de xuño de 1999, pola que se outorgaban os destinos correspondentes ó concurso de traslado do 5 de outubro de 1998, polo que se convocaban prazas vacantes entre oficiais, auxiliares e axentes da Administración de xustiza.
Esta Dirección Xeral de Xustiza e Administración Local, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para un xeral coñecemento de tódalas persoas interesadas no procedemento referido e se lles empraza para que poidan comparecer como parte ante o Xulgado do Contencioso-Administrativo número tres da Coruña no prazo de nove días.
Santiago de Compostela, 23 de febreiro de 2000.
José Antonio Álvarez Vidal
Director xeral de Xustiza e Administración Local
CORRECCIÓN de erros.-Orde do 20 de xaneiro de 2000 pola que se fixan as normas xerais de pesca en augas continentais da Comunidade Autónoma de Galicia (Diario Oficial de Galicia número 21, do martes 1 de febreiro de 2000).
CONSELLERÍA DE MEDIO AMBIENTE — I. DISPOSICIÓNS XERAIS — 25/02/2000

Advertidos erros na devandita orde, publicada no DOG do 1 de febreiro de 2000, cómpre face-las oportunas correccións:
Na páxina 1.286, no artigo 11º.-Pesca sen morte.
Onde di: «Tódalas capturas deberán ser devoltas á auga despois da súa extracción», debe dicir: «Tódalas capturas deberán ser devoltas inmediatamente á auga despois da súa extracción».
Na páxina 1.287, no anexo I, principais masas de auga habitadas por salmón:
Onde di:
Río
Límite superior
Límite inferior
Ulla
Ponte romana de Ponte Ledesma (Vila de Cruces e Boqueixón)
Debe dicir:
Río
Límite superior
Límite inferior
Ulla
Desembocadura do río Lañas e a súa prolongación imaxinaria á marxe esquerda (Touro e Vila de Cruces)
Na páxina 1.288, no réxime especial de encoros e lagoas da provincia de Lugo:
-No encoro de Belesar, nas súas características, hai que engadi-lo texto: «engados vexetais».
-No encoro de Montefurado, nas súas características, hai que engadi-lo texto: «todo o ano, ciprínidos e black-bass ou perca negra».
CORRECCIÓN de erros.-Resolución do 13 de xaneiro de 2000 pola que se convocan unhas xornadas sobre a problemática dos sinistros de automóbiles internacionais.
ACADEMIA GALEGA DE SEGURIDADE — III. OUTRAS DISPOSICIÓNS — 28/02/2000

Advertidos erros na dita resolución publicada no Diario Oficial de Galicia nº 22, do 2 de febreiro de 2000, faise precisa a seguinte corrección no título das xornadas.
Na páxina 1.386, no epígrafe de resolución.
Onde di: «Resolución do 13 de xaneiro de 2000 pola que se convocan unhas xornadas sobre a problemática dos sinistros de automóbiles internacionais», debe dicir: «Resolución do 13 de xaneiro de 2000 pola que se convocan unhas xornadas sobre a problemática dos sinistros de automóbiles estranxeiros».
Na páxina 1.386, no primeiro parágrafo liña 5.
Onde di: «xornadas sobre a problemática dos sinistros de automóbiles internacionais», debe dicir: «xornadas sobre a problemática dos sinistros de automóbiles estranxeiros».
A Estrada, 16 de febreiro de 2000.
RESOLUCIÓN do 7 de febreiro de 2000 pola que se ordena a publicación do acordo do Consello da Xunta de Galicia do 3 de febreiro de 2000, polo que se declara municipio turístico galego o concello de Viveiro.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 28/02/2000

O Consello da Xunta de Galicia, na súa reunión do día 3 de febreiro de 2000 adoptou, por proposta
do conselleiro de Cultura, Comunicación Social e Turismo, o seguinte acordo:
Declarar municipio turístico galego o concello de Viveiro, pertencente á provincia de Lugo, de acordo co disposto no artigo 8 do Decreto 239/1998, do 30 de xullo, polo que se regula a declaración de municipio turístico galego.
En cumprimento do disposto no citado artigo ordénase a publicación do acordo no Diario Oficial de Galicia e a notificación ó concello correspondente.
Santiago de Compostela, 7 de febreiro de 2000.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 7 de febreiro de 2000 pola que se ordena a publicación do acordo do Consello da Xunta de Galicia do 3 de febreiro de 2000, polo que se declaran municipios turísticos galegos os concellos de Celanova e Ribadavia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 28/02/2000

O Consello da Xunta de Galicia, na súa reunión do día 3 de febreiro de 2000 adoptou, por proposta do conselleiro de Cultura, Comunicación Social e Turismo, o seguinte acordo:
Declarar municipios turísticos galegos os concellos de Celanova e Ribadavia, pertencentes á provincia de Ourense, de acordo co disposto no artigo 8 do Decreto 239/1998, do 30 de xullo, polo que se regula a declaración de municipio turístico galego.
En cumprimento do disposto no citado artigo ordénase a publicación do acordo no Diario Oficial de Galicia e a notificación ós concellos correspondentes.
Santiago de Compostela, 7 de febreiro de 2000.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 7 de febreiro de 2000 pola que se ordena a publicación do acordo do Consello da Xunta de Galicia do 3 de febreiro de 2000, polo que se declaran municipios turísticos galegos os concellos de Fisterra e Padrón.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 28/02/2000

O Consello da Xunta de Galicia, na súa reunión do día 3 de febreiro de 2000 adoptou, por proposta do conselleiro de Cultura, Comunicación Social e Turismo, o seguinte acordo:
Declarar municipios turísticos galegos os concellos de Fisterra e Padrón, pertencentes á provincia da Coruña, de acordo co disposto no artigo 8 do Decreto 239/1998, do 30 de xullo, polo que se regula a declaración de municipio turístico galego.
En cumprimento do disposto no citado artigo ordénase a publicación do acordo no Diario Oficial de Galicia e a notificación ós concellos correspondentes.
Santiago de Compostela, 7 de febreiro de 2000.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 7 de febreiro de 2000 pola que se ordena a publicación do acordo do Consello da Xunta de Galicia do 3 de febreiro de 2000, polo que se declara municipio turístico galego o concello de Tui.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 28/02/2000

O Consello da Xunta de Galicia, na súa reunión do día 3 de febreiro de 2000 adoptou, por proposta do conselleiro de Cultura, Comunicación Social e Turismo, o seguinte acordo:
Declarar municipio turístico galego o concello de Tui, pertencente á provincia de Pontevedra, de acordo co disposto no artigo 8 do Decreto 239/1998, do 30 de xullo, polo que se regula a declaración de municipio turístico galego.
En cumprimento do disposto no citado artigo ordénase a publicación do acordo no Diario Oficial de Galicia e a notificación ó concello correspondente.
Santiago de Compostela, 7 de febreiro de 2000.
Jesús Pérez Varela
Conselleiro de Cultura, Comunicación Social
e Turismo
ORDE do 8 de febreiro de 2000 pola que se fixa o prezo de venda ó público da publicación Análise Económica-Financeira das Corporacións Locais Galegas. 1994.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/02/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase co IVE incluído.
Santiago de Compostela, 8 de febreiro de 2000.
José Antonio Orza Fernández
Conselleiro de Economía e Facenda
ANEXO
Análise Económica-Financeira das Corporacións Locais Galegas. 1994: 3.000 ptas.
RESOLUCIÓN do 10 de febreiro de 2000 pola que se fan públicas as bases que rexerán na convocatoria de convenios de fomento da iniciativa profesional no eido da danza en Galicia.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 21/02/2000

Obxecto: fomento da actividade artística profesional no eido da danza nas compañías cunha traxectoria artística relevante na posta en escena pública de espectáculos de danza, mediante a celebración de convenios de colaboración co IGAEM, mediante coproduccións de espectáculos de danza.
Orzamento: doce millóns de pesetas (12.000.000 de ptas.) con cargo á aplicación orzamentaria 10.50.354A.640.1 do vixente orzamento de gastos do IGAEM.
Prazo de execución: ata o 30 de abril de 2000 para a producción e ata o 31 de decembro de 2000 para a distribución.
As bases da convocatoria, así como o modelo de proposición, poderán ser retirados ou solicitado o
seu envío por correo, na sede administrativa do IGAEM (Pavillón de Galicia, San Lázaro, s/n, Santiago de Compostela) no departamento de actividades externas.
A presentación dos proxectos efectuarase no rexistro xeral do IGAEM xuntando a documentación indicada nas bases da presente convocatoria, nun prazo de 15 días naturais a partir do día seguinte ó da publicación deste anuncio no DOG, ou por calquera dos medios previstos no artigo 38.4º da Lei de réxime xurídico das administracións públicas e do procedemento administrativo común.
Dentro dos dez días seguintes ó remate do prazo, a comisión de valoración designada para o efecto examinará as propostas e valorará tanto os requisitos de profesionalidade como a traxectoria artística e o proxecto presentado, remitindo informe da súa proposta á Xerencia do IGAEM, quen formulará a correspondente proposta de convenios.
Santiago de Compostela, 10 de febreiro de 2000.
Aníbal Otero Fernández
Xerente do Instituto Galego das Artes Escénicas
e Musicais
ORDE do 3 febreiro de 2000 pola que se aproban a modificación do artigo 18 e a refundición dos estatutos da Fundación Campus Universitario de Lugo, e se inscriben no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/02/2000

Analizado o expediente de referencia, promovido pola Fundación Campus Universitario de Lugo.
Resultando que esta fundación foi declarada de interese galego por Orde do 29 de xuño de 1995, encontrándose inscrita no Rexistro de Fundacións desta consellería co número 176.
Resultando que a Fundación Campus Universitario de Lugo solicitou ante a Consellería de Educación e Ordenación Universitaria a modificación do artigo 18 dos seus estatutos e a refundición destes nun só texto.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da referida fundación.
Considerando que as fundacións de interese galego poden modifica-los seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos esixidos no artigo 10 da Lei 7/1983, e 32.3º e 38 do dito regulamento.
Considerando que esta modificación estatutaria é conforme coa vontade fundacional.
Esta consellería
RESOLVE
Primeiro.-Aproba-la modificación do artigo 18 dos estatutos da Fundación Campus Universitario de Lugo, así como a refundición dos seus estatutos nun só texto, segundo consta na escritura pública do notario de Lugo, Manuel Martínez Rebollido, do vintecinco de novembro de mil novecentos noventa e nove, (protocolo nº 2.842).
Segundo.-Practica-la inscrición desta modificación e refundición estatutaria no Rexistro de Fundacións deste protectorado, logo da publicación desta orde no Diario Oficial de Galicia, data a partir da que entrarán en vigor os novos estatutos.
Terceiro.-Esta disposición pon fin á vía administrativa, de acordo co establecido no artigo 109.c) da Lei 30/92, de réxime xurídico das administracións públicas e do procedemento administrativo común.
Santiago de Compostela, 3 de febreiro de 2000.
Celso Currás Fernández
Conselleiro de Educación e Ordenación
Universitaria
ORDE do 19 de xaneiro de 2000 pola que se crea o polígono de viveiros Cedeira A e se declara como zona de interese especial de cultivos mariños.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 21/02/2000

Os cultivos mariños representan un sector estratéxico na Comunidade Autónoma de Galicia, con grandes perspectivas de desenvolvemento nos vindeiros anos.
A evolución da acuicultura, coa incorporación de novas especies, a aplicación de modernas tecnoloxías e basicamente a necesidade de incrementa-la producción en resposta a unha maior demanda do mercado, obriga a dispoñer de novas áreas de cultivo, onde poder situa-los novos establecementos, sen satura-las zonas que actualmente se encontran en explotación.
A concorrencia doutros usos na zona marítima esixe a delimitación mediante polígonos das áreas destinadas á instalación dos viveiros (gaiolas, bateas e liñas de cultivo); onde se leve a cabo a actividade acuícola, sen interferir noutras tales como a navegación, a pesca ou a defensa nacional.
A declaración de zona de interese de cultivos mariños daqueles polígonos que polas súas peculiares
características aconsellen protección, evita a concorrencia doutros usos incompatibles ou que puidesen interferir negativamente no correcto desenvolvemento da actividade acuícola.
Por todo isto, vistos os informes que constan no expediente, facendo uso das facultades que en materia de declaración de zonas de interese marisqueiro e de cultivos mariños concede á Comunidade Autónoma Galega o Real decreto 3318/1982, do 24 de xullo, sobre traspaso de funcións e servicios da Administración do Estado. En desenvolvemento da alínea d) do artigo 6, da Lei 6/1993, do 11 de maio, de pesca de Galicia, así como do Decreto 406/1996, do 7 de novembro, polo que se aproba o Regulamento de viveiros de cultivos mariños nas augas de Galicia, esta consellería
DISPÓN:
Artigo 1º
Créase o polígono de viveiros que se sinala a continuación:
Distrito: Cedeira.
Polígono: A.
Ubicación: ría de Cedeira (A Coruña).
Coordenadas: sinaladas no anexo.
Superficie: 221.200 m.
Capacidade: 20 cuadrículas.
Destiño previsto: cultivos mariños.
A situación xeográfica do polígono será a indicada no anexo desta orde.
Artigo 2º
Declárase de interese especial de acuicultura o polígono de viveiros creado no artigo 1º.
Disposicións derradeiras
Primeira.-Facúltase o director xeral de Recursos Mariños para dicta-las resolucións que foran precisas para o desenvolvemento desta orde.
Segunda.-A presente orde entra en vigor o día seguinte ó da súa publicación no Diario Oficial de Galicia.
Santiago de Compostela, 19 de xaneiro de 2000.
P.D. (Orde 17-12-1997, DOG nº 246, do 22)
Juan José Álvarez Pérez
Secretario xeral da Consellería de Pesca,
Marisqueo e Acuicultura
Coordenadas, vértices:
Vértice A: 43º39,7790'N 8º05,0120'W
Vértice B: 43º39,3950'N 8º04,8350'W
Vértice C: 43º39,3220'N 8º05,0840'W
Vértice D: 43º39,5020'N 8º05,1720'W
Vértice E: 43º39,5310'N 8º05,0680'W
Vértice F: 43º39,7320'N 8º05,1620'W
Estas coordenadas foron obtidas da carta nº 930, publicada polo Instituto Hidrográfico da Mariña (Cádiz).
ORDE do 3 de febreiro de 2000 pola que se autoriza o cambio de denominación do Instituto de Educación Secundaria número 1 de Bueu (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/02/2000

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 3 de febreiro de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Bueu.
Localidade: Bueu.
Código do centro: 36020246.
Denominación: Instituto de Educación Secundaria nº 1.
Nova denominación: Instituto de Educación Secundaria Illa de Ons.
RESOLUCIÓN do 10 de febreiro de 2000 pola que se lle dá publicidade á parte dispositiva da sentencia 566/1998, do 25 de xuño, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 25/02/2000

Visto pola sección segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/0004241/1995, interposto por Baldomero Alonso Martínez, Ricardo Alonso Martínez, Manuel
Santiago Alonso Comerma, Ricardo Alonso Comerma, Juan Alonso Comerma, José María Jurado Alonso e María de los Ángeles Jurado Alonso, contra acordo da Comisión Provincial de Urbanismo de Pontevedra do 29 de xullo de 1993 (BOP do 22 de outubro), e desestimación presunta dos recursos de alzada formulados ante a Consellería de Política Territorial, Obras Públicas e Vivenda o 18 de novembro de 1993, sobre aprobación do Plan Xeral de Ordenación Urbana do Concello da Guarda (Pontevedra), dictouse a sentencia 566/1998, do 25 de xuño, agora firme, pola que se estimaba parcialmente o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve darlle publicidade á parte dispositiva da sentencia 566/1998, do 25 de xuño, que a seguir se transcribe:
«Resolvemos: estimamos en parte o recurso contencioso-administrativo interposto por Baldomero Alonso Martínez, Ricardo Alonso Martínez, Manuel Santiago Alonso Comerma, Ricardo Alonso Comerma, Juan Alonso Comerma, José María Jurado Alonso e María de los Ángeles Jurado Alonso, contra a desestimación presunta por silencio administrativo por parte da Consellería de Ordenación do Territorio e Obras Públicas, dos recursos ordinarios deducidos contra a resolución da Comisión Provincial de Urbanismo de Pontevedra do 29 de xullo de 1993, que aprobou definitivamente o Plan Xeral de Ordenación Urbana do Concello da Guarda, acto que anulamos como non axustado a dereito no único extremo en que lle incorpora ó documento a lista de elementos obxecto de protección do patrimonio histórico artístico achegado polos representantes da Consellería de Cultura; e desestimamos este recurso en todo o demais».
Santiago de Compostela, 10 de febreiro de 2000.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
ORDE do 11 de febreiro de 2000 pola que se dispón o cumprimento da sentencia 1036/1999, dictada polo Tribunal Superior de Xustiza de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/02/2000

Vista a sentencia dictada pola Sala do Contencioso-Administrativo do Tribunal Superior de Xustiza de Galicia número 1036/1999, do 6 de outubro, recaída no recurso contencioso-administrativo número 01/0000961/1995, interposto por Fermina Yáñez Izquierdo, contra a resolución da Consellería de Educación e Ordenación Universitaria do 9 de
marzo de 1995, sendo o seu pronunciamento do seguinte teor:
«Decidimos: que debemos estimar e estimámo-lo recurso contencioso administrativo deducido por Fermina Yáñez Izquierdo, contra resolución do director xeral de Persoal da Consellería de Educación e Ordenación Universitaria da Xunta de Galicia do nove de marzo de mil novecentos noventa e cinco, desestimatoria de recurso ordinario contra resolución do un de febreiro de mil novecentos noventa e cinco na que se publicaba a puntuación definitiva na fase de concurso do procedemento selectivo convocado pola Orde do 8 de xuño de 1994, no particular correspondente ó corpo de profesores de ensino secundario, especialidade de tecnoloxía administrativa, e, en consecuencia, debemos anular e anulámo-los ditos actos administrativos en canto puntuaron con 0,200 as licenciaturas diferentes á de ciencias empresariais como mérito correspondente a título de licenciado distinto do alegado para ingreso no corpo previsto no anexo I, 3.4 da orde de convocatoria; e como derivación de tal anulación declarámo-la
procedencia de incluír a aquí recorrente na relación dos aspirantes seleccionados para ingreso no corpo de referencia, determinando a Administración o posto concreto que á citada lle corresponda, segundo os dictados da presente sentencia na relación de mención...».
Na súa virtude, ó se-la devandita sentencia firme, e de acordo co disposto no artigo 103 e seguintes da Lei reguladora da xurisdicción contencioso-administrativa do 27 de decembro de 1956 e na disposición transitoria cuarta da Lei 29/1998, do 13 de xullo.
DISPÓN:
Que se cumpra nos seus propios termos a referida sentencia.
Santiago de Compostela, 11 de febreiro de 2000.
Celso Currás Fernández
Conselleiro de Educación e Ordenación
Universitaria
RESOLUCIÓN do 14 de febreiro de 2000 pola que se ordena a publicación do acordo do Consello da Xunta de Galicia do 11 de febreiro de 2000, polo que se modifica a relación de postos de traballo da Consellería de Educación e Ordenación Universitaria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/02/2000

A adecuación do cadro de persoal dos centros docentes existentes ó número de alumnos matriculados e a superficie deles, fai necesario modifica-la vixente relación de postos de traballo da Consellería de Educación e Ordenación Universitaria.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do once de febreiro de dous mil, adoptou o seguinte
ACORDO:
Primeiro.-Modifica-la vixente relación de postos de traballo da Consellería de Educación e Ordenación Universitaria, nos termos que se sinalan no anexo ó presente acordo.
Segundo.-Ordena-la publicación de dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do once de febreiro de dous mil, relativo á modificación da relación de postos de traballo da Consellería de Educación e Ordenación Universitaria, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 14 de febreiro de 2000.
Jaime Pita Varela
Conselleiro da Presidencia e Administración
Pública
CORRECCIÓN de erros.-Orde do 14 de xaneiro de 2000 pola que se dictan instruccións sobre a confección de nóminas do persoal ó servicio da Administración autonómica.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/02/2000

Advertidos erros na devandita orde, publicada no Diario Oficial de Galicia número 15, do pasado 24 de xaneiro, cómpre face-las oportunas correccións:
Na páxina 944, columna esquerda, punto 4.c), parágrafo terceiro, onde di: «... transcorridos o dito mes...», debe dicir: «... transcorridos do dito mes...».
Na páxina 945, columna dereita, epígrafe cuarto, punto 17., parágrafo terceiro, onde di: «... atención primaria as que fai ...», debe dicir: «... atención primaria a que fai ...».
Nas páxinas 947 e 948, anexo V, cabeceiras das táboas, onde di: «Cota mesual», debe dicir: «Cota mensual».
Na páxina 952, anexo X, na modalidade A, en máis de 2.500 Aseg. na columna correspondente ós A.T.S., di: «31.805 ptas./mes» e debe dicir: «53.008 ptas./mes».
Na páxina 953, no anexo XI, ó fondo da columna esquerda, onde di: «Módulos de atención continuada facultativos exentos de cargas de atención especializada», debe dicir: «Módulos de atención continuada facultativos exentos de gardas de atención especializada».
ACORDO do 21 de febreiro de 2000, da Xunta Electoral Provincial da Coruña, polo que se fai pública a distribución de espacios gratuítos nos medios de comunicación de titularidade pública, a prol das entidades políticas concorrentes ás eleccións convocadas polo Real decreto 64/2000, do 17 de xaneiro, efectuada pola Comisión de Radio Televisión o día vinte do mes que corre e aprobada por esta Xunta Electoral Provincial o día vinteún de febreiro de dous mil.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 22/02/2000

En cumprimento do previsto na norma oitava da Instrucción da Xunta Electoral Central do 13 de setembro de 1999 (BOE número 222, do 16 de setembro), dictada en desenvolvemento do artigo 66 da Lei orgánica 5/1985, do 19 de xuño, do réxime electoral xeral, sobre procedemento dos recursos contra actos dos medios de comunicación en período electoral, disponse a publicación no Diario Oficial de Galicia do anuncio que por acordo desta Xunta Electoral Provincial do día da data foi aprobada a proposta de distribución de espacios gratuítos de propaganda electoral, nos medios de comunicación de titularidade pública, efectuada pola Comisión de Radio Televisión o día vinte de febreiro do mes a prol das entidades políticas concorrentes ás eleccións convocadas polo Real decreto 64/2000, do 17 de xaneiro.
De conformidade co establecido na mencionada instrucción, as entidades políticas que se consideren afectadas poderán examina-la dita proposta, así como os seus antecedentes, nas dependencias desta Xunta Electoral Provincial, sita no edificio da audiencia provincial, planta baixa, rúa Capitán Juan Varela, s/n, desta cidade da Coruña, no prazo preclusivo do día seguinte ó da publicación do presente acordo e formular dentro do mesmo prazo os recursos que consideren pertinentes en defensa dos seus dereitos.
A Coruña, vinteún de febreiro de dous mil.
Concepción Otero Piñeiro
Secretaria
RESOLUCIÓN do 3 de febreiro de 2000 pola que se publica o orzamento desta universidade para o exercicio 2000.
UNIVERSIDADE DE VIGO — III. OUTRAS DISPOSICIÓNS — 22/02/2000

Aprobado o orzamento económico de 2000 pola Xunta de Goberno con data do 21 de decembro de 1999, polo Claustro Universitario o 14 de xaneiro de 2000 e polo Consello Social o 31 de xaneiro de 2000, este rectorado resolveu publica-lo estado de ingresos e gastos que configuran o orzamento
da Universidade de Vigo para o exercicio económico de 2000 e que figuran no anexo desta resolución.
Vigo, 3 de febreiro de 2000.
Domingo Docampo Amoedo
Rector da Universidade de Vigo
ORZAMENTO DE INGRESOS 2000
Capítulo III. Taxas e outros ingresos1.794.509.000
Art. 31. Prezos públicos1.786.002.000
Art. 32. Outros ingresos procedentes3.000
Art. 33. Venda de bens8.501.000
Art 38. Reintegro de operacións correntes2.000
Art. 39. Outros ingresos1.000
Capítulo IV. Transferencias correntes9.306.930.000
Art. 40. Da Administración do Estado2.000
Art. 41. De organismos autónomos administrativos1.000
Art. 44. De empresas públicas1.000
Art. 45. Da Comunidade Autónoma9.224.921.000
Art. 46. Das corporacións locais2.000
Art. 47. De empresas privadas1.000
Art. 48. De familias e institucións sen lucro82.001.000
Art. 49. Do exterior1.000
Capítulo V. Ingresos patrimoniais210.000.000
Art. 52. Xuros de depósitos200.000.000
Art. 55. Productos de concesións10.000.000
Capítulo VII. Transferencias de capital503.011.000
Art. 70. Da Administración do Estado2.000
Art. 71. De organismos autónomos1.000
Art. 75. Da Comunidade Autónoma501.003.000
Art. 76. De corporacións locais2.000
Art. 77. De empresas privadas1.000
Art. 78. De familias e institucións2.000.000
Art. 79. Do exterior2.000
Capítulo VII. Variación de activos financeiros1.273.835.000
Art. 83. Reintegro préstamos fóra sector público1.042.000
Art. 87. Remanente de tesourería1.272.793.000
Total orzamento de ingresos13.088.285.000
ORZAMENTO DE GASTOS 2000
Capítulo I. Gastos de persoal8.742.891.600
Art. 11. Persoal eventual22.162.400
Art. 12. Funcionarios5.148.810.000
Art. 13. Laborais713.000.000
Art. 14. Outro persoal1.651.640.000
Art. 15. Incentivos ó rendemento44.500.000
Art. 16. Cotas prestación e gasto1.162.779.200
Capítulo II. Gastos en bens correntes e servicios1.713.427.400
Art. 20. Arrendamentos2.000.000
Art. 21. Reparación e conservación337.480.000
Art. 22. Material subministracións e outros1.290.197.400
Art. 23. Indemnizacións por razón de servicios83.750.000
Capítulo III. Gastos financeiros1.002.000
Art. 32. Préstamos e anticipos1.000
Art. 34. Depósitos, fianzas e outros1.000.000
Art. 35. Xuros de demora e outros1.000
Capítulo IV. Transferencias correntes319.952.000
Art. 48. Familias e institucións sen lucro298.952.000
Art. 49. O exterior21.000.000
Capítulo VI. Investimentos reais2.214.012.000
Art. 62. Investimento Asoc. Funcionamento servicios1.811.003.000
Art. 64. Gastos investimento carácter inmaterial403.009.000
Capítulo VIII. Activos financeiros97.000.000
Art. 83. Concesión de préstamos fóra sector público15.000.000
Art. 86. Participación en sociedades públicas82.000.000
Total orzamento de gastos13.088.285.000
ACORDO do 18 de febreiro de 2000, da Xunta Electoral Provincial da Coruña polo que se fai pública a comunicación da Compañía Radio Televisión de Galicia da «Proposta de programación especial da RG e TVG para a campaña electoral M-2000 aprobada en sesión extraordinaria que tivo lugar o día 17 de febreiro de 2000 e que comprende entrevistas programadas con distintos representantes de entidades políticas con motivo das eleccións xerais.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 22/02/2000

En cumprimento do previsto no parágrafo segundo da norma sexta da Instrucción da Xunta Electoral Central do 16 de setembro de 1999 (BOE número 222, do 16 de setembro), dictada en desenvolvemento do artigo 66 da Lei orgánica 5/1985, do 19 de xuño, do réxime electoral xeral, sobre procedemento dos recursos contra actos dos medios de comunicación en período electoral, disponse a publicación no Diario Oficial de Galicia do anuncio de que a Compañía Radio Televisión de Galicia puxo en coñecemento desta Xunta Electoral Provincial a proposta de programación especial da RG e TVG para a campaña electoral M-2000, aprobada en
sesión extraordinaria que tivo lugar o día dezasete de febreiro e que comprende entrevistas con distintos representantes de entidades políticas con motivo da convocatoria de eleccións ó Congreso dos Deputados e ó Senado.
De conformidade co establecido na mencionada instrucción, as entidades políticas afectadas poderán examina-la dita programación nas dependencias da Xunta Electoral Provincial, sita no edificio da audiencia provincial, planta baixa, rúa Capitán Juan Varela, s/n, desta cidade da Coruña, no prazo preclusivo dun día desde a publicación deste acordo e formula-los recursos que consideren pertinentes.
A Coruña, dezaoito de febreiro de dous mil.
Concepción Otero Piñeiro
Secretaria
ACORDO do 18 de febreiro de 2000, da Xunta Electoral Provincial da Coruña, de designación da Comisión de Radio e Televisión en relación coas eleccións ó Congreso dos Deputados e ó Senado que terán lugar o 12 de marzo de 2000.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 22/02/2000

A Xunta Electoral Provincial, en reunión do día da data, á vista da delegación efectuada pola Xunta Electoral Central por medio de instrucción do 15 de febreiro que corre (BOE do día 17), acordou designa-la Comisión de Radio e Televisión en relación coas elección ó Congreso dos Deputados e ó Senado convocadas polo Real decreto 64/2000, do 17 de xaneiro, que terán lugar o 12 de marzo, á que conforme o artigo 65.5º da Lei orgánica 5/1985, do 19 de xuño, do réxime electoral xeral, lle corresponde, baixo a dirección da Xunta Electoral Provincial, efectua-la proposta de distribución de espacios gratuítos de propaganda electoral nos medios de comunicación de titularidade pública de ámbito rexional ou provincial e daqueloutros medios de ámbito similar, que teñan carácter de públicos, nomeado, logo de sorteo, o seu presidente.
A Comisión de Radio e Televisión, que se constituirá o próximo día vinte deste mes, ás once horas, na Secretaría da Xunta Electoral Provincial, estará formada polas seguintes persoas:
Presidente: José Luis Iravedra Lestal (Partido Popular). Suplente: Raul García Suárez.
Vocais:
Santiago del Valle Chousa (Partido dos Socialistas de Galicia-PSOE-progresistas). Suplente: Francisco José Calleja de Calvo.
Samuel Rodríguez López (Bloque Nacionalista Galego). Suplente: Manuel Francisco Méndez López.
A Coruña, dezaoito de febreiro de dous mil.
Concepción Otero Piñeiro
Secretaria
RESOLUCIÓN do 8 de febreiro de 2000 pola que se fai pública a concesión de dúas bolsas de formación na área da estatística pública, convocadas por Resolución do 28 de outubro de 1999 (Diario Oficial de Galicia número 232, do 1 de decembro).
INSTITUTO GALEGO DE ESTATÍSTICA — III. OUTRAS DISPOSICIÓNS — 22/02/2000

Para dar cumprimento ó establecido na base 5ª da Resolución do 28 de outubro de 1999 (DOG nº 232, do 1 de decembro) e de conformidade co artigo 60 da Lei 30/1992, do 26 de novembro, de réxime xurídico das administracións públicas e do procedemento administrativo común, esta dirección
RESOLVE:
Facer pública a concesión de dúas bolsas de formación nos termos que seguen:
Pola licenciatura de Matemáticas.
Beneficiario: Pardo Fernández, Juan Carlos.
Pola licenciatura de Económicas.
Beneficiario: Jácome Rodríguez, Raúl.
Santiago de Compostela, 8 de febreiro de 2000.
José Antonio Campo Andión
Director xeral do Instituto Galego de Estatística
ORDE do 3 de febreiro de 2000 pola que se fan públicas as vacantes provisionais dos corpos de profesores que imparten ensino secundario, formación profesional, ensinanzas artísticas e idiomas para o curso 2000-2001.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/02/2000

A base segunda da Orde do 20 de outubro de 1999 (DOG do 28), pola que se convocaba concurso de traslados entre funcionarios docentes dos corpos de profesores que imparten ensino secundario, formación profesional, ensinanzas artísticas e idiomas, determinaba que se convocaban as vacantes exis
tentes no momento da convocatoria, as que se producisen ata o 31 de decembro de 1999 e as que resulten da resolución do concurso de cada corpo polo que se concursa no ámbito da Consellería de Educación e Ordenación Universitaria sempre que se correspondan con prazas que teñan o seu funcionamiento previsto na planificación xeral educativa.
Na súa virtude, esta consellería
DISPÓN:
Primeiro.-Publicar nos anexos I, II, III, IV, V, VI e VII desta orde as vacantes provisionais para o
curso 2000-2001 nos colexios públicos integrados, institutos de ensino secundario, escolas oficiais de idiomas, conservatorios de música e escolas de artes aplicadas e oficios artísticos.
Segundo.-Tódalas vacantes que figuran nos anexos poderán ser obxecto de concurso de traslados, conforme o disposto na orde de convocatoria.
Santiago de Compostela, 3 de febreiro de 2000.
Celso Currás Fernández
Conselleiro de Educación e Ordenación Universitaria
CORRECCIÓN de erros.-Decreto 23/2000, do 28 de xaneiro, polo que se regula a cobertura con carácter temporal dos postos de traballo incluídos nas relacións de postos de traballo do corpo facultativo superior da Xunta de Galicia (grupo A), especialidade de veterinarios, pertencentes á Consellería de Sanidade e Servicios Sociais mentres non se cubran con carácter definitivo, en aplicación da sentencia 486/1998, do 17 de setembro, da Sala do Contencioso-Administrativo do Tribunal Superior de Xustiza de Galicia.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 23/02/2000

Advertidos erros no texto do citado decreto, publicado no DOG nº 30, do 14 de febreiro de 2000, cómpre realiza-la seguinte corrección:
Na letra B.3 do anexo, onde di: «por cada mes de servicios prestados noutras administracións públicas no corpo facultativo superior da Xunta de Galicia (grupo A), escala de veterinarios...»; debe dicir: «por cada mes de servicios prestados noutras administracións públicas en corpos ou escalas equiparables ó corpo facultativo superior da Xunta da Galicia (grupo A), escala de veterinarios...».
ORDE do 15 de febreiro de 2000 pola que se acorda continua-la tramitación, con cargo ós orzamentos do ano 2000, das solicitudes acollidas á Orde do 15 de xuño de 1998, de axudas a medidas forestais na agricultura.
CONSELLERÍA DE MEDIO AMBIENTE — III. OUTRAS DISPOSICIÓNS — 23/02/2000

Con data do 17 de xuño de 1998, a Consellería de Medio Ambiente publicou a Orde do 15 de xuño de 1998, de axudas a medidas forestais na agricultura.
Con data do 1 de marzo de 1999, a Consellería de Medio Ambiente publicou a Orde do 23 de febreiro de 1999 que posibilitaba a tramitación de solicitudes presentadas en anos anteriores con cargo ós orzamentos de 1999.
Dado que as dispoñibilidades orzamentarias do ano 1999 non permitiron atende-la totalidade das solicitudes presentadas, é preciso continua-la súa tramitación con cargo ós orzamentos do ano 2000.
En consecuencia, e de acordo co disposto na Lei 1/1983, do 22 de febreiro, reguladora da Xunta e do seu presidente, o Decreto 482/1997, do 30 de decembro, e demais normativa concorrente,
DISPOÑO:
Artigo 1º
As solicitudes acollidas á Orde do 15 de xuño de 1998, de axudas a medidas forestais na agricultura, ás que non lles foi concedida a subvención solicitada por falta de crédito, poderán ser tidas en conta ó abeiro desta orde durante o exercicio de 2000. A tramitación dos expedientes efectuarase conforme os requisitos e criterios da Orde do 15 de xuño de 1998, de axudas a medidas forestais na agricultura, e continuará a partir do trámite no que se atopen os expedientes no momento da publicación no DOG desta orde.
Artigo 2º.-Financiamento.
As accións previstas nesta orde financiaranse, no exercicio do ano 2000, con cargo ás dispoñibilidades orzamentarias existentes na aplicación 15.02.614C.770.0 por un importe de 600 millóns de pesetas, que poderá ser incrementado con fondos comunitarios do Estado, ou da Comunidade Autónoma.
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de febreiro de 2000.
José Carlos del Álamo Jiménez
Conselleiro de Medio Ambiente
RESOLUCIÓN do 15 de febreiro de 2000, da Dirección Xeral de Xustiza e Administración Local, pola que se emprazan os interesados no recurso contencioso-administrativo, procedemento abreviado 21/2000, interposto por Yolanda Isabel González Iglesias.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/02/2000

Recibida providencia do Xulgado do Contencioso-Administrativo número tres da Coruña, pola que se reclama o expediente relativo ó recurso contencioso-administrativo, procedemento abreviado 21/2000, interposto por Yolanda Isabel González Iglesias, contra a Resolución do 25 de xuño de 1999, pola que se outorgaban os destinos correspondentes ó concurso de traslado do 5 de outubro de 1998, polo que se convocaban prazas vacantes entre oficiais, auxiliares e axentes da Administración de xustiza.
Esta dirección xeral, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para un xeral coñecemento de tódalas persoas interesadas no procedemento referido e son emprazadas para que poidan comparecer como parte ante o Xulgado do Contencioso-Administrativo número tres da Coruña no prazo de nove días.
Santiago de Compostela, 15 de febreiro de 2000.
José Antonio Álvarez Vidal
Director xeral de Xustiza e Administración Local